**Дайындап өткізген: қазақ тілі және әдебиет пән мұғалімі А.С.Садыкова.**

Күні: Пәні: Қазақ тілі Сыныбы: 11

**Сабақтың тақырыбы:Шешенге қойылатын талаптар.** Көпшілік алдында сөйлеуге дайындық.

**Сабақтың мақсаты:** а) Оқушылар шешендік сөз туралы түсініктерін кеңейтеді, шешен сөйлеудің әдістерін меңгереді, шешендердің сөйлеу өнерінен үлгі ала отырып, бос сөзден аулақтатып, тауып сөйлеуге төселеді, тіл тазалығын сақтауға дағдыланады;

**Күтілетін нәтиже:**

1. Шешендік сөз туралы түсінік алады.

2. шешен сөйлеудің әдістерін меңгереді.

3. Тіл тазалығын сақтайды.

**Түйінді  идея.**

«Біле бер қанша білсең, тағы тіле,

Жетерсің мақсатыңа біле-біле».

   Ж.Баласағұн

**Сабақтың түрі:**  аралас сабақ

**Сабақтың әдісі:**  сұрақ-жауап,тіл дамыту,іздендіру

**Сабақтың көрнекілігі:** кітаптар, интерактивті тақта.

**Пәнаралық байланыс:** тарих,әдебиет

**Сабақтың барысы:**

**а) Ұйымдастыру кезеңі.**

Оқушылармен амандасу,түгелдеу,оқу құралдарын тексеру.Сыныптың тазалығына көңіл бөлу,оқушылардың зейінін сабаққа аудару.

**ә) Үй тапсырмасын пысықтау:**

Үйге берілген тапсырма бойынша оқушыларға бірнеше сұрақтар қоямын.

1.Шешендік сөз дегеніміз не?

2.Шешендік сөз сапалары дегеніміз не?

**б) Жаңа сабақтың тақырыбын ашу.**

**Мұғалімнің кіріспе сөзі:**

-Құрметті 11 «ә» сынып оқушылары, әріптестер, армысыздар. Қазақ тілі сабағымызға қош келіпсіздер! Бүгінгі сабақта әр оқушы өзін танытып, жан-жақты білімін көрсете алады деп сенемін. Барлықтарыңа сәттілік тілеймін!

**Психологиялық дайындық.** (оқушылардың сабаққа деген қызығушылықтарын арттыру, ынтымақтастық ортаны құру).

**«**Мен туралы басқалар не деп ойлайды?» ..........................................................

Барлық оқушылар шеңберге тұрып, бір-бірінің бір қасиетін атайды. (1 минут)

*(Оқушылар шеңбер құрып, бір-біріне бір сөзбен сипаттама береді).*

**Топқа бөлу.** **«Атомдар мен молекулалар»**

**Шарты:** Мұғалім «атомдар» деген кезде ойыншылар жеке дара жүреді де, «молекулалар, бесеуден» немесе «молекулалар, үшеуден» деген кезде, бес немесе үш адамнан тез арада топтасады. Кім топқа қосыла алмай қалса, айып төлейді: өз өнерін көрсетеді немесе көпшіліктің тілегін орындайды. (АКТ көңілді әуен жіберіледі) 1 минут.

*(Топқа бөлініп, оқу-құралдарын дайындайды)*

**Шешен адамның сөзін тыңдату: шешен адам сахнада өзін ұстауымен, аудиторияны баурап алуымен, шешен сойын нақты жеткізумен, шешен сөйлеумен, айқын сөзін жеткізумен ... есте қалады.**

**Мұғалім сабақты эпиграфтан бастайды:** «Шешеннің тағдыры мемлекет тағдырымен төркіндес. Адамзат баласының даналық мәйектерін толық меңгерген әрі сөздің таңғажайып қуатын өткір сезінген шешен даңқ тұғырына көтеріледі, көптің құрметіне бөленеді және мемлекетке бақыт әпереді, жақсылыққа кенелтеді».

**Марк Туллий Цицерон**

Сонымен, балалар, бүгінгі сабағымыздың тақырыбы қандай деп ойлайсыздар?

Оқушылардың жауаптары тыңдалады. Мұғалім сабақтың тақырыбы мен мақсатын хабарлайды.

Бүгінгі сабағымыздың тақырыбы: «Шешенге қойылатын талаптар. Көпшілік алдында сөйлеуге дайындық». Бұл сабақтан сендер шешен болу үшін қандай талаптар қойылады және шешендердің шешендік сөздерін оқи отырып тіл тазалығын сақтап, көпшілік алдында әдеби тілде сөйлеуге үйренесіздер. (2 минут).

**Топ басшыларға бағалау парағы тапсырылады:**

|  |  |  |  |  |  |  |
| --- | --- | --- | --- | --- | --- | --- |
| Оқушы  ның аты: | Сұрақтарға жауап беру деңгейі | Жобаны қорғау | Топта белсенді  лік таныту | Тапсырманы орындау деңгейі. | Шығарма  шылық тапсырма  ны орындау деңгейі | Ортақ баға. |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**I.Екі топқа тапсырма: І топ:** Шешен дегеніміз кім?

**ІІ топ:** Шешенге қойылатын талаптар қандай?

( топ мүшелері ойларын постерге түсіріп, өз ара пікірлесіп, ақылдасып, қорытынды түйінін сынып алдында қорғайды).

**II. Жаттығумен жұмыс:** 74-жаттығу.

**І топ** Плутархтың шешендерге қойылатын талаптарын жіктеп жазыңыздар.

**ІІ топ** Конидің шешендерге қойылатын талаптарын жіктеп жазыңыздар.

( 1. Эксперт қорытынды жасайды, (екеуінің ортақ ойы қандай..., екі топ келісеме , жоқ па, келіспейтін жағдайда ойыңды дәлелде).

**III** **Тапсырма.**

Көпшілік алдында сөйлеуге дайындық жолдары қандай (Аялдама)**.**

«Әлеуметтік желілердің пайдасы мен зияны » тақырыбына қатысты проблемаларды анықтап, шешудің жолдарын ұсыныңыздар.

( әр топ осы тақырып аясында өз ойларын ортаға салады).

**Білімді бекіту: Бес жолды өлең.**

**Білімді бағалау:**  Топ басшыларына сөз беріледі.

**Үйге тапсырма:**  Бес жолды өлең, шешен сөз жаттау, Қазақ шешендерінің нақыл сөздерін теру.

Күні: Пәні: Қазақ тілі Сыныбы: 11

**Сабақтың тақырыбы: Білімін көтеру.**

**Сабақтың мақсаты:** а) Шешенге қойылатын шарттарды меңгереді, көпшілік алдында сөйлей алу дағдысын қалыптастырады, іскерлік қабілеттерін дамытады.

**Күтілетін нәтиже:**

1.Шешенге қойылатын шарттарды жақсы біледі.

2. Көпшілік алдында сөйлеу дағдысын дамыта алады.

3. Алған білімдерін өмірде қолдана алады.

4. Білімді болу үшін күнделікті, жан- жақты өзін – өзі ізденіске жетелейді.

**Сабақтың түрі:**  аралас сабақ

**Сабақтың әдісі:**  сұрақ-жауап,тіл дамыту,іздендіру

**Сабақтың көрнекілігі:** кітаптар, интерактивті тақта.

**Пәнаралық байланыс:** тарих,әдебиет

**Сабақтың барысы:**

**а) Ұйымдастыру кезеңі.**

Оқушылармен амандасу,түгелдеу,оқу құралдарын тексеру. Сыныптың тазалығына көңіл бөлу,оқушылардың зейінін сабаққа аудару.

**ә) Үй тапсырмасын пысықтау:**

Үйге берілген тапсырма бойынша оқушыларға бірнеше сұрақтар қоямын.

1. Бес жолды өлең

2. Мәнерлеп би – шешендердің сөздерін жеткізу.

3. Қазақ шешендерінің нақыл сөздерін теру.

4. Шешендерге қойылатын талаптарды атаңдар? (Тақтаға шеңбер сызу, талаптарды жазу).

**б) Жаңа сабақтың тақырыбын ашу. Смайликтерді тарату және түсінік беру.**

**Назарларыңды тақтаға аударыңдар.** ( Бала Жамбылдан қандай өзгеріс байқадыңдар, осындай дәрежеге ол қалай жетті, ендеше бүгін біз соны қарастырамыз ).

**98 – 99 беттегі мәтінді мұқият оқып шығу.**

**І Екі топқа тапсырма:**

**І топ:** Шешен сөйлеуге қалай біліміңді көтересің?

**ІІ топ:** Шешендік табысқа жеткізетін құрал?

( топ мүшелері ойларын постерге түсіріп, өз ара пікірлесіп, ақылдасып, қорытынды түйінін сынып алдында қорғайды).

**ІІ Жаттығумен жұмыс:**

75-жаттығу.

Мәтіннен әр топ қорытынды шығарып, 3 сөйлемді тақтаға жазады, екінші топ сол жазылған сөйлемдермен келісеме жоқ па, өз ойларын ортаға салсын.

**І топ** Цицерон және Крамның айтып кеткен нақыл сөздерінен білім көтеру жайында қандай ойлар айтылғанын түсіндіру.

**ІІ топ** Ломоносов және Цицеронның айтып кеткен нақыл сөздерінен білім көтеру жайында қандай ойлар айтылғанын түсіндіру.

**ІІІ** Шешендік өнерде негізгі екпінге түсетін қандай сөз табы деп ойлайсыңдар?

**Екі топқа екінші тапсырма:** мәтіндегі зат есімдерді тауып, құрамына қарай талдау. ( тақтамен жұмыс).

**Білімді бекіту: Ашық микрофон. Өзіме алған түйін.** Мен шешен боламын егерде ...( 3 мин. дайындыққа беремін).

**Білімді бағалау:**  Топ басшыларына сөз беріледі.

**Рефлексия.** Бүгінгі сабақтан алған менің әсерім.

**Үйге тапсырма:**  «**Өзіме алған түйін». Эссе.**

Күні: Пәні: Қазақ тілі Сыныбы: 11

**Сабақтың тақырыбы: Ауызша және жазбаша сөйлеу мәдениетін көтеру.**

**Сабақтың мақсаты:** а) Ауызша және жазбаша сөйлеу мәдениетінмеңгереді, көпшілік алдында сөйлей алу дағдысын қалыптастырады, іскерлік қабілеттерін дамытады.

**Күтілетін нәтиже:**

1.Шешенге қойылатын шарттарды жақсы біледі.

2. Көпшілік алдында сөйлеу дағдысын дамыта алады.

3. Алған білімдерін өмірде қолдана алады.

4. Білімді болу үшін күнделікті, жан- жақты өзін – өзі ізденіске жетелейді.

**Сабақтың түрі:**  аралас сабақ

**Сабақтың әдісі:**  сұрақ-жауап,тіл дамыту,іздендіру

**Сабақтың көрнекілігі:** кітаптар, интерактивті тақта.

**Пәнаралық байланыс:** тарих,әдебиет

**Сабақтың барысы:**

**а) Ұйымдастыру кезеңі.**

Оқушылармен амандасу,түгелдеу,оқу құралдарын тексеру. Сыныптың тазалығына көңіл бөлу,оқушылардың зейінін сабаққа аудару.

**ә) Үй тапсырмасын пысықтау:**

Үйге берілген тапсырма бойынша оқушылардың дайындығын тексеремін.

1. «Өзіме алған түйін». Эссе.( Оқушыларға жреби тастау арқылы бір – екі баланың үйде жазып келген эссесін тыңдау және ой пікірлерімен бөлісу).

**б) Жаңа сабақтың тақырыбын ашу. Смайликтерді тарату және түсінік беру.**

**Назарларың мұғалімде болсын. (** Топтарға екі түрлі мәтін таратылады, бұндағы мақсат екі мәтінді жазылу дәрежесіне қарай талдау, бір – бірінен айырмашылығы, мәтін қалай жазылған, не жақсы, не олқы, қосарларың, аларларың...)

**І Екі топқа тапсырма:**

**І топ:** «Өмір, мен саған ғашықпын» атты мәтінді оқып, мазмұнымен танысу, ойларыңды ортаға салып талқылау.

**ІІ топ:** «Дәлен мен Нұргүл» атты баспа бетіне берілген мақаланы оқып, мазмұнымен танысу, ойларыңды ортаға салып талқылау.

( топ мүшелері ойларын постерге түсіріп, өз ара пікірлесіп, ақылдасып, қорытынды түйінін сынып алдында қорғайды).

**ІІ Тапсырмамен жұмыс:** ( яғни өтілген тақырыптарды қорыту мақсатында назарларыңды тақтаға аударыңдар)

Қазақ тілі. Тест сұрақтары.

1. Шешендік өнерге кім қол жеткізді?

а) Дұрыс жаза білген

б) Дұрыс айта білген

в) Мәдениетті адам

г) Ауызекі сөйлеу мәдениеті мен жазба тіл мәдениетін меңгерген

2. Шешендік сөйлеу мәдениетінде қарым – қатынасқа түскен адамның қандай қасиеттері негізге алынды?

а) Мінез – құлқы, адами қасиеттері

б) Әдеби тілді жетік білуі

в) Сөйлеу мәдениеті

г) Мінез - құлқы, адами қасиеттері, әдеби тілді жетік меңгерген, сөйлеу мәдениеті мен таңдау мәдениетін жетік білуі.

3. Шешендік өнердің неше мағынасы бар?

а) 1

б) 2

в) 3

г) 4

4. Шешендік сөздегі жаңашылдықты, кісілікті, ой жұмырлығын ерекше бағалаған кім?

а) Аристотель

б) Квинтилиан

в) Цицерон

г) Платон

5. Шешендік өнердің міндеті

а) Еліктеу

б) Ақыл үйрету

в) Сендіру

г) Тәлім – тәрбие беру

6. Шешендікті тұңғыш рет ғылым түрінде зерттеп зерделеуші ғалым кім?

а) М.Әуезов

б) Ш.Құдайбердіұлы

в) С.Сейфуллин

г) А.Байтұрсынұлы

7. Шешендік сөздердің түрлері.

а) Әлеуметтік, академиялық, тұрмыстық, сот ісіне қолдану, діни

б) Баяндама, сызу, конференция, мәжіліс

в) Публицистикалық, ғылыми, көркем әдебиет, ауызекі сөйлеу

г) Терминдер, факторлар, сілтемелер, деректер

8. Шешен адам бойында тағылым алар үлгілі қасиеттің шын ойға құрылған пікірі, жағымды әсері, ойына қозғау салатын талапты ата

а) Білімділік

б) Шыншылдық

в) Жинақылық

г) Аңғарымпаздық

9. Ресми жиындарда шығып сөйлеуші адам

а) Публицист

б) Оратор

в) Тілші

г) Тапқыр

10. Қарсылас топтың ой – пікірін жоққа шығара отырып, көзқарастығын дәйектеу арқылы жеңіске жету

а) Диспут

б) Полемика

в) Дискуссия

г) Дебат

Дебат – шешен сөйлеу деңгейінде шешенге қойылатын талаптардың бірі болып саналады. Ендеше қазір сендер өздеріңді көпшілік алдында сөйлеуге дайындайсыңдар, білімдеріңді көтересіңдер және сөйлеу мәдениеттеріңді көтересіңдер.

Дебат сұрақтары екі топқа беріледі.

**Қазіргі таңда 3 тілдіктің қажеті бар ма жоқ па?**

1. Егер болашақта барлығы бір тілде яғни ағылшын тілінде сөйлейтін болса, онда қазақ тілін немесе басқа тілдерді үйренудің не қажеті бар?

2. ҰБТ – ге байланысты ескі формат және жаңа форматтың жүзеге асуы?

**І топ** **( Жақтаушы) Қажеті бар. Жаңа формат.**

**ІІ топ ( Даттаушы) Қажеті жоқ. Ескі формат**

**Білімді бекіту: Енді оқушылар өмірде шешендік өнер не үшін қажет болды? Білімді бағалау:**  Топ басшыларына сөз беріледі.

**Рефлексия.** Бүгінгі сабақтан алған менің әсерім.

**Үйге тапсырма:**  І тапсырма жазбаша.